**KRAJEVNA SKUPNOST GRADIŠČE NAD PRVAČINO**

Datum: 13.6.2023 ob 19h

**ZAPISNIK**

**7. redne seje sveta KS Gradišče, ki je potekala 13.6.2023 ob 19:00 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič in Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič, Agnes Jurkič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 6. seje KS Gradišče , z dne 10.5.2023.

2. Zavarovanje nepremičnin KS Gradišče – gost predstavnica zavarovalnice Generali.

3. Predstavitev predloga o ureditvi sončne elektrarne na strehi kulturnega doma. – gost Miro Kerševan.

4. Dogodek Srečanje Gradišč v Gradišču pri Vojniku – program, avtobusni prevoz, predstavitev Gradišča nad Prvačino ostalim Gradiščem, itd.

5. Investicije v KS za leto 2023.

6. Praznik Binkošti – pregled prihodkov, odhodkov, prejetih donacij, udeležba

7. Pregled stanja sredstev KS.

8. Razno, pobude in vprašanja.

9. Izplačilo sejnin.

**AD 1**

**Tanja Gregorič (predsednica)** je članom KS povzela zapisnik 6. seje z dne 10.5.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 3. redne seje sveta KS Gradišče z dne 10.5.2023.**

**AD 2**

V nadaljevanju smo se s predstavnico zavarovalnice Generali pogovarjali o zavarovalnih policah glede odgovornosti uporabe igrišča in nepremičninah v lasti KS.

Govora je bilo o možnostih in postavkah ter višini zavarovalnih premij. Zavarovalne police naj bi zajemale kritje škode v primeru požara, izliva vode in meteorne vode, škode na opremi kuhinje, na dveh klimah in replikah izobešenih slik v sejni sobi. Pogovarjali smo se tudi o zavarovanju igral v primeru vandalizma.

Predstavnica zavarovalnice Generali bo pripravila ponudbo zavarovalnih polic, katero se bo obravnavalo na naslednji seji.

**AD 3**

Člani smo pričakovali gosta g.Mira Kerševanom, ki naj nam bi predstavil predlog o ureditvi sončne elektrarne na strehi kulturnega doma, vendar se je opravičil in se seje ni udeležil. Neuradno se je pridobilo informacije, da naj bi obstajal investitor za namestitev sončnih celic/elektrarne na strehi kulturnega doma, s pomočjo katerih naj bi se napajale tudi črpalke ki bojo vgrajene ob obnovi kanalizacije v vasi. Istočasno naj bi se iz teh celic/elektrarne napajalo gretje/hlajenje v dvorani na Hribu. Člani smo se pogovarjali koliko elektrike porabijo naprave v dvorani na Hribu in o smiselnosti tega predloga.

**AD 4**

Člani se pogovarjajo o pripravah na srečanje Gradišč, ki bo 24.6.2023 v Vojniku. Dogovorili smo se glede darila, ki se ga bo predalo na srečanju ter o predstavitvenem govoru. Dogovorili smo se glede avtobusnega prevoza. Izbrano je podjetje VE.DA.PLUS. d.o.o. katerega ponudba je bila najugodnejša. Člani KS so se dogovorili, da se udeležencem podari sendviče (40 sendvičev) ter vodo (50 steklenic po 0,5l).

**AD 5**

V nadaljevanju člani govorijo o investicijah v KS za leto 2023:

* ogrevanje in izolacija dvorane na Hribu;
* menjava oken in zunanjih polic – mala dvorana;
* obnova servisnih prostorov v pritličju;
* nakup mikrofona/zvočnika.

Glede na povedano se bo pridobilo ponudbe izvajalcev.

**AD 6**

Člani se strinjamo, da udeležba na Binkoštnem pikniku ni bila visoka. Pričakovali smo višjo udeležbo. Pridobljena sredstava/donacije, se bo uporabilo za obnovo kuhinjskih prostorov. Doniranih je bilo 504,00€.

**AD 7**

Sredstva se je v višini **1.450,00 €** prerazporedilo še iz lanskega leta. Poleg teh sredstev je sedaj na razpolago še 504,00€ pridobljenih z donacijami na Binkoštnem pikniku.

**AD 8**

Pod točko razno smo se člani pogovarjali o e-mailu, ki ga je posredoval Marko Tribušon in sporočil, da parcele, ki se jih rabi za izgradnjo in ureditev mrliške vežice, so v glavnem odkupljene oz. so v postopku na FURS. Ko bodo stvari z zemljišči urejene, se naj bi začela preverba umeščanja idejnega predloga mrliške vežice in nato se bo pripravil predlog za izdelavo projekta. Aktivnosti naj bi se izvajale skozi leto 2023 tja do 2024 in takrat naj bi se projekt pričel izvajati.

Glede lastništva stavbe 41, solastnik g. Dejan Dujmović ne soglaša s pripravljeno dokumentacijo, zaradi česar dokumentacija ni podpisana.

Člani smo se pogovarjali še o:

- servisu na novo montirane nape v kuhinji,

- o problematični razsvetljavi, ki še vedno ne dela,

- izvedba sečnje težavnih dreves ob cestah ni bila izvedena,

- zaradi menjave sedeža KS, sedaj so zastave trajno izobešene na dvorani na Hribu.

**AD 9**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 21:32.

Sejo je vodila Tanja Gregorič.

Zapisala:

Danijela Jurkič

Predsednica sveta KS Gradišče

Tanja Gregorič